Etter ni sesonger med spillmagasinet Level Up på VGTV, tok Karl-Martin Hogsnes og Rune Fjeld Olsen med seg sin lidenskap for dataspill og startet for seg selv i starten av 2016.Nå skal de ta med seg denne lidenskapen til Kilden. Det blir en helaften med spillglede – fra let’s play og duell til podcast og intervju med noen av Norges kuleste spillutviklere.Det blir spillkultur på spillernes premisser. Og med på kjøpet får du hele den utvidede Level Up-familien – inkludert Frida, Lars, Nick og Svensen.Vi lover deg en festaften for alle som elsker spill!